Diari Oficial de la Generalitat Valenciana


Sumari del DOGV 3898, del 15-12-2000 (2000/9344)

RESOLUCIÓ de 16 de novembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del protocol d'intencions entre la Conselleria d'Indústria i Comerç i l'Ajuntament de Castelló de la Plana en matèria de revitalització comercial i modernització dels mercats municipals de la ciutat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3898

Data del DOGV
:   15-12-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/9344


Data del document
:   16-11-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * Castelló de la Plana
    * administració local
    * cooperació administrativa
    * comerç interior

RESOLUCIÓ de 16 de novembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del protocol d'intencions entre la Conselleria d'Indústria i Comerç i l'Ajuntament de Castelló de la Plana en matèria de revitalització comercial i modernització dels mercats municipals de la ciutat. [2000/Q9344]
  
Subscrit, després de la tramitació prèvia reglamentària, entre la Conselleria d'Indústria i Comerç i l'Ajuntament de Castelló de la Plana, el 27 d'abril de 2000, un protocol d'intencions en matèria de revitalització comercial i modernització dels mercats municipals de la ciutat, i en compliment del que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat protocol, que ha quedat inscrit en el Registre de Convenis amb el número 0693/2000, i que figura com a annex d'aquesta resolució.
  
València, 16 de novembre de 2000.- La subsecretària del Secretariat del Govern i Relacions amb les Corts: Amparo Koninckx Frasquet.
  
Protocol d'intencions entre la Conselleria d'Indústria i Comerç i l'Ajuntament de Castelló de la Plana en matèria de revitalització comercial i modernització dels mercats municipals de la ciutat.
  
Castelló de la Plana, 27 d'abril de 2000
  
D'una part, el senyor Fernando V. Castelló Boronat, conseller d'Indústria i Comerç.
  
I de l'altra, el senyor José Luis Gimeno Ferrer, alcalde de Castelló de la Plana, assistit pel senyor José Mateo Rodríguez, secretari general de la dita corporació, en nom i representació de l'Ajuntament de Castelló de la Plana.
  
I. La ciutat de Castelló de la Plana ha sigut tradicionalment i continua sent un important contenidor d'activitat comercial on desenvolupen la seua activitat un gran nombre de xicotetes i mitjanes empreses.
  
Els canvis sorgits en el sector de la distribució, i també en els hàbits i les preferències dels consumidors han motivat la necessitat de posar en marxa actuacions que afavorisquen l'entramat urbà, que té en el carrer comercial el seu tradicional aliat, tant per al comerç tradicional com per a la mateixa ciutat en conjunt.
  
Aquests mateixos canvis també han afectat profundament la xarxa de mercats municipals, els quals poden veure disminuïda la seua quota de mercat si no s'adopten mesures de modernització que els facen mantenir el favor del client.
  
II. La modernització del comerç tradicional i dels mercats municipals, i també la revitalització comercial de les ciutats és una preocupació que comparteixen tant el Govern Valencià com l'Ajuntament de Castelló de la Plana, entenent que en aquest moment s'han de realitzar importants esforços per part d'ambdues institucions que permeten mantenir i augmentar el tradicional atractiu comercial del centre històric, la xarxa de mercats municipals i el conjunt de comerços de la ciutat de Castelló de la Plana.
  
Per això, i conscients de la necessitat de dissenyar actuacions a mitjà termini que permeten l'obtenció d'importants sinergies derivades d'una actuació coordinada i sense perjudici de l'existència d'altres convenis particulars entre les institucions firmants d'aquest protocol, ambdues parts, de comú acord, manifesten la seua voluntat de subscriure aquest document.
  
Primera
  
L'objecte d'aquest protocol és fixar les bases de la col·laboració entre la Conselleria d'Indústria i Comerç i l'Ajuntament de Castelló de la Plana en matèria de revitalització comercial i modernització dels mercats municipals, fins a l'any 2003.
  
Segona
  
Els àmbits de col·laboració entre ambdues institucions seran els següents:
  
- Elaboració d'estudis i plans estratègics referits al comerç de la ciutat.
  
- Assessorament tècnic i prestació de serveis en matèria de comerç i de l'activitat comercial.
  
- Formació comercial d'empresaris i treballadors.
  
- Realització de campanyes publicitàries i/o activitats promocionals.
  
- Modernització de les xicotetes i mitjanes empreses comercials.
  
- Reforma, equipament, modernització i adaptació a les noves tendències dels mercats municipals.
  
- Inversions derivades de l'adaptació de l'espai urbà a la funcionalitat comercial, incloent-hi, si és el cas, la creació d'infraestructures de caràcter polivalent, afavoridores d'aquesta activitat.
  
- Creació i/o consolidació d'eixos vertebradors de les distintes zones comercials de la localitat.
  
- Qualssevol altres que, segons el criteri d'ambdues institucions, contribuïsquen positivament a la revitalització comercial de la ciutat de Castelló de la Plana i/o a la modernització dels seus mercats municipals.
  
Tercera
  
Les parts firmants, de comú acord, definiran les àrees de preferent actuació comercial, incloent-hi tant el centre històric comercial tradicional de la ciutat com aquelles altres zones urbanes que, sense formar part d'aquest, actuen com a subàrees de centralitat comercial.
  
Quarta
  
L'Ajuntament de Castelló de la Plana es compromet a complementar les ajudes que la Conselleria d'Indústria i Comerç concedisca per a la modernització de les xicotetes i mitjanes empreses comercials que realitzen la seua activitat als àmbits anteriorment definits, i també en qualssevol dels mercats de la ciutat, mitjançant una aportació igual a la de la conselleria, sense que en cap cas la suma d'ambdues puga superar el 40% de la inversió realitzada pel titular, creant a aquest efecte la corresponent partida en el pressupost de despeses. Les condicions particulars quant a la tramitació i concessió d'aquestes ajudes es detallaran mitjançant addenda o conveni específic.
  
Cinquena
  
Per al compliment dels fins previstos en aquest conveni, la Conselleria d'Indústria i Comerç i l'Ajuntament de Castelló de la Plana, a càrrec dels seus pressupostos i de manera condicionada a l'existència de crèdit suficient i adequat en les corresponents partides de despeses, aportaran fins a l'any 2003 un total de 5.299.760.002 de pessetes, la distribució anual dels quals es detallarà mitjançant addendes a aquest protocol i/o convenis particulars.
  
Sisena
  
L'ajuntament haurà de presentar davant la Direcció General de Comerç i Consum de la Conselleria d'Indústria i Comerç les propostes concretes d'accions que es consideren més convenients per al millor compliment dels objectius assenyalats.
  
Setena
  
A la vista de les propostes presentades, la Conselleria d'Indústria i Comerç, mitjançant convenis específics i/o resolucions particulars, adequades a la normativa vigent en matèria d'ajudes a la modernització del comerç i promoció comercial, determinarà en cada cas el nivell de participació en el desenvolupament de les accions concretes susceptibles de suport.
  
Huitena
  
La vigència d'aquest protocol finalitza el pròxim dia 31 de desembre de l'any 2003, i podrà prorrogar-se per voluntat expressa de les parts.
  
I com a prova de conformitat, les parts atorgadores firmen aquest protocol d'intencions, en doble exemplar, al lloc i en la data indicats ut supra.
  
El conseller d'Indústria i Comerç: Fernando V. Castelló Boronat.
  
L'alcalde president de l'Ajuntament de Castelló de la Plana: José Luis Gimeno Ferrer.
  
El secretari general de l'Ajuntament de Castelló de la Plana: José Mateo Rodríguez.
  
e) CONCESSIÓ DE SUBVENCIONS ADMINISTRATIVES
  
Presidència de la Generalitat Valenciana